Obert el termini de presentació d´obres per al VI Mostra´t Gandia
06 octubre 2020

## Obert el termini de presentació d´obres per al VI Mostra´t Gandia06 octubre 2020Última actualització: 14 juliol 2025

![](../gestion/img/ao6230-copia.jpg)  
  

La **regidora delegada d’Igualtat, Diversitat i Polítiques Inclusives, Juana Navarro**, **l’edil delegat de Cultura, Nahuel González**, el **president de l’associació Poliqroma, Daniel Ardid**, i la **directora del Palau Ducal dels Borja, Balbina Sendra**, han anunciat aquest matí la convocatòria de la sisena edició del **Mostra’t Gandia 2021.** La finalitat d’aquest projecte sociocultural és crear un espai per a que artistes puguen mostrar les seues obres, que han de donar visibilitat a la diversitat de las minories socials, per raó de cultura, discapacitat, llengua, orientació sexual...

Així, ja s’han publicat les bases al web **[https://poliqroma.wixsite.com/mostratgandia](https://l.facebook.com/l.php?u=https%3A%2F%2Fpoliqroma.wixsite.com%2Fmostratgandia%3Ffbclid%3DIwAR0dK4sVzHREZ_8qQrjsqziA_60_mK4azFVIKQRM6y3d4umRIJhC96z3e3k&h=AT0tA70wAq-rNmExN-5I90ZECJSzQln2EJOIAtdhFUhUTzmZGQAQxBKm7-Arhs7lQg5W8FUe3dNgtDeZxWRwevMC14oreYcM5VEoMBwqI5AUZ5VRC_2FIHy5DHk9LpGDIQ)** en cinc categories:  Fotografia, còmic, curtmetratge, relat curt en valencià i il·lustració.  El termini de presentació d’originals finalitza el 30 de novembre pròxim. Enviant un e-mail a **[festivalmostrat@gmail.com](mailto:festivalmostrat@gmail.com).**   

Està organitzat per l’Associació Poliqroma, amb el suport de les regidories d'Igualtat, Diversitat i Polítiques Inclusives, i Cultura. També hi col·labora el Palau Ducal dels Borja.

_“Per a participar al Mostra’t l’únic requisit és llançar un missatge d’igualtat en la diversitat de totes les persones. Cultura amb compromís social. A més d’afavorir la difusió de la cultura i l’art”,_ ha assegurat el pesident de Poliqroma.    

El certamen es desenvoluparà entre el 3 i el 6 de febrer a diferents espais culturals. Així, a partir del dia 3 es mostraran les obres de Fotografia, Còmic i Il·lustració a la sala d’exposicions del Palau Ducal. Els dies 4 i 5 es projectaran els curtmetratges seleccionats a la sala B del Teatre Serrano, on també tindrà lloc la gala de lliurament de premis, però a la sala A, el 6 de febrer.  

_“Es tracta d’un projecte cultural, artístic i pedagògic, ja que ens convida a reflexionar sobre la vida d’altres persones. El Mostra’t té mateixos objectius inclusius que l’àrea d’Igualtat. També és una oportunitat per als nous artistes”,_ ha indicat Navarro.

Per la seua banda, el regidor de Cultura també ha recordat que _“tan important és la qualitat de les obres com el missatge que donen...”_ .

Finalment, la directora del Palau ha mostrat el seu suport a la iniciativa, _“que coincideix amb la política cultural del Palau, d’obrir les portes a noves propostes artístiques i afavorir la inclusió dels col·lectius desfavorits”_.   

**Els premis**

El Mostra’t 2021 repartirà 3.000 € en premis: 600 €, millors curtmetratges local i general; 300 €, millors fotografies local i general; 300 €, millor il·lustracions local i general; 300 €, millor còmic local; 300 €, millor relat curt en valencià local. A més a més, s’hi fa un reconeixement al col·lectiu o associació que treballa per la inclusió de les persones desafavorides.   

[Twittear](https://twitter.com/share)